Ceicas
Ceicas – miestas Vokietijoje, ant Baltojo Elsterio upės. Ceicas yra kolektyvinio municipaliteto (Verwaltungsgemeinschaft) Zeitzer Land centras. Ceicas (tuometinis pavadinimas Cici) pirmą kartą paminėtas Ravenos sinode 967 m. 965–982 m. Ceicas buvo pagrindinė Ceico markos tvirtovė. 968–1028 m. Ceicas buvo vyskupų rezidencija, vėliau perkelta į Naumburgą. Nuo XIII a. pabaigos vyskupai vėl rezidavo Ceico pilyje.